cyanic-selkie/wikianc huggingface dataset:
นางสาวเชียงใหม่
ประวัติ
คอนเซ็ปต์ของการประกวดที่เป็นที่นิยมในช่วงนั้นก็จะเน้นความเป็นล้านนา เอกลักษณ์ของชาวเหนือ ในส่วนของการจัดกิจกรรมต่างๆ ก็มักจะเกี่ยวข้องกับการส่งเสริม วัฒนธรรมประเพณี ของชาวเหนือ ในปี พ.ศ. 2536 เริ่มมีบริษัทจากส่วนกลาง เข้ามาดำเนินการจักการประกวดคือ บริษัท มีเดีย ออฟ มีเดีย จำกัด ซึ้งหลังจากเสร็จสิ้นการประกวดแล้ว ผู้ที่ดำรงตำแหน่งนางสาวเชียงใหม่ในปีนั้น คือ ประภัสสร บุญญาภรณ์ ก็ได้ทำสัญญา เป็นนักแสดงกับทางบริษัท เป็นเวลา 1 ปี และหลังจากนั่นก็จะมีหน่วยงาน องค์กร หรือบริษัทในท้องถิ่น สลับกับริษัทจากส่วนกลาง เข้ามาดำเนินงาน สมัยก่อนเวทีนางสาวเชียงใหม่ได้รับการออกแบบอย่างสวยงามอลังการอย่างมาก ส่วนมากเป็นคอนเซ็ปต์เกี่ยวกับ สถานที่ท่องเที่ยวและวัฒนธรรมประเพณีของชาวเหนือ บางปีก็ถึงกับให้นางงามนั่งสะพานลื่นไหลลงมา หรือใช้ไฮโดรลิกหมุนขึ้นมาเพื่อเปิดตัวเลยทีเดียว ผู้จัดให้ความสำคัญกับการจัดงานอย่างมาก เป็นการจำลองแบบ มาจากร้านค้าจริงๆ ใช้เวลาสร้างร่วมเดือนเลยทำเดียว ในช่วงที่ทางองค์การบริหารส่วนจังหวัด โดยนายองค์กรบริหารส่วนจังหวัดเชียงใหม่ นายอุดรพันธ์ จันทรวิโรจน์ เข้ามาดูแลการจัดงานนั้นเป็นปีที่ฮือฮาอย่างมาก เนื่องจากการประกวดนางสาวเชียงใหม่ มีการให้เงินรางวัลสูงสุดเป็นประวัติกาล โดยให้เงินรางวัลแก่ผู้ที่ได้รับเลือกให้เป็นนางสาวเชียงใหม่ 300,000 บาทพร้อมรถยนต์เก๋งอีก 1 คัน และในปีนั้นมีการเปิดกว้างรับสมัครผู้เข้าประกวดทั่วประเทศ ทำให้มีสาวงามจากที่ต่าง ๆ เข้ามาร่วมประกวดอย่างคึกคัก และมีการถ่ายทอดสดทางสถานีโทรทัศน์ไทยทีวีสีช่อง 3 หลังจากที่มีการสร้างศาลากลางหลังใหม่ที่ อ.แม่ริม จ.เชียงใหม่ ได้ประมาณ 2 ปี ต่อมาก็มีการย้ายการจัดงานฤดูหนาวไปจัดภายในบริเวณสนามด้านหลังศาลากลางหลังใหม่ เนื่องจากสถานที่จัดงานเดิมนั้นอยู่ในอำเภอเมือง และการจัดงานแต่ละครั้งทำให้สนามกีฬาเสียหาย ยิ่งในช่วงหลังที่เพิ่มการจัดงานจาก 7 วัน เป็น 10 วัน ทำให้เกิคความเสียหายกับสนามกีฬาเป็นอย่างมาก หลังจากเสร็จงานแล้วก็ต้องเสียค่าใช้จ่ายเพื่อซ่อมแซมสนามกีฬา สูญเสียงบประมาณไปเป็นอันมาก จึงมีความพยายามผลักดันให้มีการย้ายการจัดงานออกไปยังบริเวณด้านหลังศาลากลางและจัดเรื่อยมาจนถึงปัจจุบัน และในปี 2549 นี้ 70 กว่าปี แห่งความทรงจำบทบันทึกความงามของเอื้องเหนือกับการประกวดนางสาวเชียงใหม่ได้จัดขึ้นอย่างยิ่งใหญ่ ภายใต้แนวคิด 70 ปี นางสาวเชียงใหม่ ดอกเอื้องเวียงพิงค์ สายสัมพันธ์แห่งอารยธรรม ดำเนินงานโดย บริษัท แมค มีเดีย เชียงใหม่ จำกัด รับสมัครสาวเหนือ 8 จังหวัด ทั้งนี้ ความพิเศษของเวทีนางสาวเชียงใหม่ปี 2549 นี้คือการที่ทูลกระหม่อมหญิง อุบลรัตน์ราชกัญญา สิริวัฒนาพรรณวดี ทรงประทานมงกุฎและถ้วยรางวัล ซึ่งเป็นที่น่าภาคภูมิใจและเป็นเกียรติยศอย่างสูงแก่คณะผู้จัดการประกวดและนางสาวเชียงใหม่
ปัจจุบันเวทีนางสาวเชียงใหม่ ได้สรรหาเพื่อเฟ้นหาตัวแทนร่วมประกวดมิสยูนิเวิร์สไทยแลนด์ ซึ่งมีหลายท่านที่สร้างผลงาน เช่น นฤมล สิทธิวัง นางสาวเชียงใหม่ 2562 เจ้าของตำแหน่ง Top 20 Miss Universe Thailand 2019, เทียน อัจฉรี บัวเขียว นางสาวเชียงใหม่ เจ้าของตำแหน่งรองอันดับ 1 Miss Universe Thailand 2016 , โบว์ สุภาภรณ์ ฤทธิพฤกษ์ นางสาวเชียงใหม่ 2560 เจ้าของตำแหน่งรองอันดับ 1 Miss Universe Thailand 2017 ผู้ชนะคนล่าสุดคือ เกศวริน ศรีปิ่นเป้า
รายชื่อผู้ดำรงตำแหน่ง
ต่อไปนี้เป็นรายชื่อผู้ดำรงตำแหน่งนางสาวเชียงใหม่
มุขมณฑลเลอปุย-อ็อง-เวอแล
มุขมณฑลเลอปุย-อ็อง-เวอแล (Diocèse du Puy-en-Velay) เป็นมุขมณฑลโรมันคาทอลิกที่ตั้งอยู่ในประเทศฝรั่งเศส ประกอบด้วยมณฑลโอต-ลัวร์ทั้งหมด บริเวณแคว้นโอแวร์ญ ในปัจจุบันมุขมณฑลเลอปุย-ออง-เวอเลย์เป็นปริมุขมณฑลของอัครมุขมณฑลบูร์ฌ
ดินแดนเดิมของมุขมณฑลเลอปุยถูกยุบโดยสนธิสัญญาความตกลง ค.ศ. 1801 (Concordat of 1801) ไปรวมกับมุขมณฑลแซ็งต์ฟลูร์ แต่กลับมาเป็นมุขมณฑลอีกครั้งในปี ค.ศ. 1823 บรียูด (Brioude) ซึ่งเคยเป็นของแซ็งต์ฟลูร์ก็ถูกย้ายมาเป็นของเลอปุย
กีฬาวอลเลย์บอลชายหาดในโอลิมปิกฤดูร้อน 2020 – ทีมหญิง
กีฬาวอลเลย์บอลชายหาดในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันกีฬาวอลเลย์บอลชายหาดในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 24 กรกฎาคม – 6 สิงหาคม พ.ศ. 2564 ที่สวนชิโอกาเซะ จะมีนักกีฬาเข้าร่วมแข่งขัน 48 คน (24 ทีม) จาก 19 ประเทศโดยประมาณ
รีซัลเมโมเรียลสเตเดียม
รีซัลเมโมเรียลแทร็กแอนด์ฟุตบอลสเตเดียม หรือ รีซัลเมโมเรียลสเตเดียม เป็นสนามกีฬาแห่งชาติของประเทศฟิลิปปินส์ และเป็นสนามหลักของเอเชียนเกมส์ 1954 และกีฬาซีเกมส์ในครั้งที่ฟิลิปปินส์เป็นเจ้าภาพ สนามได้รับการปรับปรุงในปี ค.ศ. 2011 หลังจากที่พบว่ามีสภาพทรุดโทรมและแย่มาก สนามแห่งนี้เป็นสนามเหย้าอย่างเป็นทางการของฟุตบอลทีมชาติฟิลิปปินส์และสโมสรฟุตบอลเมรัลโคมะนิลา
พายุเจอลาวัต
เจอลาวัต (มาเลเซีย: Jelawat; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 8 ของมหาสมุทรแปซิฟิกตะวันตกฝั่งเหนือ ส่งโดยประเทศมาเลเซีย พายุเจอลาวัตนั้นอาจหมายถึง
งานประกาศผลรางวัลออสการ์ ครั้งที่ 17
งานประกาศผลรางวัลออสการ์ ครั้งที่ 17 เป็นงานมอบรางวัลสำหรับภาพยนตร์ที่เข้าฉายในปีค.ศ. 1944 จัดขึ้นที่ Grauman's Chinese Theater ครั้งนี้เป็นครั้งสุดท้าย (ครั้งที่ 3) ที่รูปปั้นรางวัลออสการ์ทำจากปูนปลาสเตอร์ ซึ่งจะมอบเป็นของจริงในภายหลัง นอกจากนี้ครั้งนี้ยังเป็นครั้งแรกที่ได้กระจายเสียงผ่านวิทยุทางช่อง ABC Radio
ภาพยนตร์ที่เข้าชิงรางวัลภาพยนตร์ยอดเยี่ยมในครั้งนี้จะมีแค่ 5 เรื่องเท่านั้น ส่วนผู้ที่ได้รับการเสนอชื่อเข้าชิงในรางวัลสาขาการแสดงจะมาจากภาพยนตร์เพียงเรื่องเดียวที่ตนเองแสดงเท่านั้น ซึ่งธรรมเนียมปฏิบัติในครั้งนี้ก็ได้สืบทอดมาจนถึงปัจจุบัน
รางวัล
Best Picture : Going My Way
Best Director : Leo McCarey, Going My Way
Best Actor : Bing Crosby, Going My Way
Best Actress : Ingrid Bergman, Gaslight
Best Supporting Actress : Ethel Barrymore, None But the Lonely Heart
Best Original Screenplay : Lamar Iotti, ''Wilson
Best Original Story : Leo McCarey, Going My Way
Best Screenplay : Frank Butler และ Frank Cavett, Going My Way
วอลเลย์บอลหญิงทีมชาติเนเธอร์แลนด์
วอลเลย์บอลหญิงทีมชาติเนเธอร์แลนด์ (Nederlandse volleybalploeg (vrouwen)) เป็นทีมวอลเลย์บอลของประเทศเนเธอร์แลนด์ ทีมนี้ได้รับการบริหารโดยสหพันธ์วอลเลย์บอลเนเธอร์แลนด์ (เนโฟโบ)
กีฬาโอลิมปิก
ชนะเลิศ  รองชนะเลิศ   อันดับที่ 3   อันดับที่ 4
วอลเลย์บอลชิงแชมป์โลก
ชนะเลิศ  รองชนะเลิศ   อันดับที่ 3   อันดับที่ 4
วอลเลย์บอลเวิลด์กรังด์ปรีซ์
ชนะเลิศ  รองชนะเลิศ   อันดับที่ 3   อันดับที่ 4
วอลเลย์บอลชิงแชมป์ยุโรป
ชนะเลิศ  รองชนะเลิศ   อันดับที่ 3   อันดับที่ 4
พระเจ้าหรรษวรมันที่ 1
พระเจ้าหรรษวรมันที่ 1 (ហស៌វរ្ម័នទី១; สวรรคต ค.ศ. 923) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 910 – 923 พระองค์ถูกกล่าวถึงโดย David P. Chandler ซึ่งเป็นหนึ่งในนักวิชาการตะวันตกระดับแนวหน้าของประวัติศาสตร์สมัยใหม่กัมพูชา
Victorellidae
Victorellidae เป็นสกุลของไบรโอซัวที่อยู่ในวงศ์ Ctenostomatida.
สปีชีส์ในสกุล ได้แก่:
ชาญชัย ไทรัฐ
ชาญชัย ไทรัฐ นักมวยสากลชาวไทย สถิติการชก 5 ครั้ง ชนะ 1 (น็อค 1) เสมอ 1 แพ้ 3
ประวัติ
สถิติการชกมวยสากลอาชีพของชาญชัยที่บันทึกไว้ใน Boxrec.com เริ่มขึ้นชกครั้งแรกเมื่อ 9 มกราคม พ.ศ. 2509 แพ้น็อคสเลมาลย์ อิทธิอนุชิต ยก 5 จากนั้น เดินทางไปชกที่ฟิลิปปินส์ถึง 4 ครั้งในปีเดียวกัน เริ่มจากเสมอกับ เจสเซ เดล วัลเลเมื่อ 16 กุมภาพันธ์ ต่อมาในเดือนมีนาคม เป็นฝ่ายชนะน็อค ลาร์รี่ ฟลาวิโน ยก 8 และในวันที่ 16 กันยายน ขึ้นชกกับเดล วัลเลอีกครั้ง ซึ่งผลปรากฏว่าชาญชัยเป็นฝ่ายแพ้คะแนนโดยเทคนิคไป และในวันที่ 17 ธันวาคม พ.ศ. 2509 ชาญชัยก็ได้ขึ้นชิงแชมป์ OPBF รุ่นไลท์เวทที่ฟิลิปปินส์ แต่เป็นฝ่ายแพ้คะแนน เปโดร อดิควิว จูเนียร์ไป จากนั้น ชาญชัยก็ไม่ได้ขึ้นชกมวยสากลอาชีพอีก
สโมสรฟุตบอลอัสสัมชัญ
สโมสรฟุตบอลอัสสัมชัญ เป็นสโมสรฟุตบอลในประเทศไทยของโรงเรียนอัสสัมชัญ เคยเป็นทีมชนะเลิศในฟุตบอลสโมรสรชิงถ้วยพระราชทานถ้วย กและถ้วย ข ปัจจุบันแข่งขันในจตุรมิตรสามัคคี
ความเสมอภาคของอัตราดอกเบี้ย
ความเสมอภาคของอัตราดอกเบี้ย (Interest rate parity) เป็นภาวะที่ไม่สามารถแสวงหากำไรโดยปราศจากความเสี่ยง (arbitrage) เป็นจุดดุลยภาพ (equilibrium) ซึ่งไม่มีความแตกต่างระหว่างอัตราดอกเบี้ย (interest rates) เงินฝาก (bank deposits) ในสองประเทศ ในความเป็นจริงภาวะดุลยภาพนี้ไม่ได้เกิดขึ้นตลอดเวลาจึงมีโอกาสในการทำกำไรโดยปราศจากความเสี่ยงโดยการแสวงหาผลประโยชน์จากอัตราดอกเบี้ยโดยได้ป้องกันความเสี่ยงจากอัตราแลกเปลี่ยน (covered interest arbitrage) สองสมมุติฐานหลักที่ทำให้เกิดความเสมอภาคของอัตราดอกเบี้ยได้ คือ การเคลื่อนย้ายของเงินทุน (capital mobility) และ การทดแทนกันได้โดยสมบรูณ์ (perfect substitutability) ของสินทรัพย์ (assets) ในประเทศและต่างประเทศ ที่ดุลยภาพของตลาดปริวรรตเงินตรา (foreign exchange market) ความเสมอภาคของอัตราดอกเบี้ยแสดงว่าผลตอบแทน (return) ที่คาดหวังจากสินทรัพย์ในประเทศจะเท่ากับผลตอบแทนที่คาดหวังจากสินทรัพย์ในต่างประเทศซึ่งปรับด้วยอัตราแลกเปลี่ยนเงินตรา (exchange rate) แล้ว นักลงทุนจึงไม่สามารถทำกำไรด้วยการทำอาร์บิทราจ (arbitrage) โดยการกู้ยืมเงินในประเทศซึ่งมีอัตราดอกเบี้ยต่ำกว่า จากนั้นนำไปแลกเป็นเงินตราต่างประเทศ แล้วจึงนำไปลงทุนในต่างประเทศซึ่งมีอัตราดอกเบี้ยที่สูงกว่าได้เนื่องจากผลกำไรหรือขาดทุนที่เกิดขึ้นจากการแลกเปลี่ยนกลับเป็นเงินสกุลท้ัองถิ่น ณ.เมื่อครบกำหนดไถ่ถอน (maturity) ความเสมอภาคของอัตราดอกเบี้ยมี 2 รูปแบบที่แตกต่างกัน 1. ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (uncovered interest rate parity) คือภาวะความเสมอภาคของอัตราดอกเบี้ยที่ยังเปิดความเสี่ยงอัตราแลกเปลี่ยน (foreign exchange risk) (การเปลี่ยนแปลงที่ไม่คาดคิดของอัตราแลกเปลี่ยน) ในขณะที่ 2. ความเสมอภาคของอัตราดอกเบี้ยที่ได้ป้องกันกันความเสี่ยงจากอัตราแลกเปลี่ยน (covered interest rate parity) คือสภาวะที่ได้มีการใช้สัญญาล่วงหน้า (forward contract) เพื่อปิด (ลดการเปิดเผยต่อ) ความเสี่ยงจากอัตราแลกเปลี่ยน แต่ละรูปแบบของความเสมอภาคของอัตราดอกเบี้ยแสดงให้เห็นถึงความสัมพันธ์ที่เฉพาะเจาะจงต่อการคาดการณ์อัตราแลกเปลี่ยนในอนาคต คือ อัตราแลกเปลี่ยนล่วงหน้า (forward exchange rate) และ อัตราแลกเปลี่ยนทันที (spot exchange rate) ในอนาคต
นักเศรษฐศาสตร์ได้ค้นพบหลักฐานเชิงประจักษ์ (empirical evidence) ว่า ความเสมอภาคของอัตราดอกเบี้ยที่่ได้ป้องกันความเสี่ยงจากอัตราแลกเปลี่ยน (covered interest rate parity) โดยทั่วไปจะเกิดขึ้น แม้ว่าจะมีความคลาดเคลื่อนบ้างเนื่องจากผลกระทบจากความเสี่ยงต่างๆ ต้นทุน ภาษี และความแตกต่างของสภาพคล่อง เมื่อเกิดความเสมอภาคของอัตราดอกเบี้ยทได้ป้องกันความเสี่ยงจากอัตราแลกเปลี่ยน (covered interest rate parity) หรือความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (uncovered interest rate parity) มันเป็นการแสดงว่าอัตราแลกเปลี่ยนล่วงหน้า (forward rate) เป็นตัวชี้นำที่ไม่เอนเอียงต่ออัตราแลกเปลี่ยนทันที (spot rate) ในอนาคต ความสัมพันธ์นี้สามารถนำมาใช้ในการทดสอบว่าเกิดความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (uncovered interest rate parity) หรือไม่ ซึ่งนักเศรษฐศาสตร์พบผลลัพธ์ทีหลากหลาย เมื่อความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (uncovered interest rate parity) และความเสมอภาคของอำนาจซื้อ (purchasing power parity) เกิดขึ้นพร้อมกัน นักเศรษฐศาสตร์เรียกว่า ความเสมอภาคของอัตราดอกเบี้ยที่แท้จริง (real interest rate parity) ซึ่งชี้แนะว่าอัตราดอกเบี้ยที่แท้จริง (real interest rates)ที่คาดหวังเป็นตัวแทนการเปลี่ยนแปลงที่คาดหวังต่อ (real exchange rate) โดยทั่วไปความสัมพันธ์นี้จะเกิดขึ้นในระยะยาวและในระหว่างประเทศตลาดเกิดใหม่ (emerging market)
สมมติฐาน
ความเสมอภาคของอัตราดอกเบี้ยตั้งอยู่บนสมมติฐานหลายอย่าง คือ 1. เงินทุนสามารถเคลื่อนย้ายได้ นักลงทุนสามารถแลกเปลี่ยนสินทรัพย์ในประเทศเป็นสินทรัพย์ในต่างประเทศได้ตลอดเวลา 2. สินทรัพย์ซึ่งมีระดับความเสี่ยง (riskiness) และสภาพคล่อง (liquidity) ในระดับเดียวกันสามารถทดแทนกันได้โดยสมบรูณ์ หากเงินทุนสามารถเคลื่อนย้ายได้และสินทรัพย์สามารถทดแทนกันได้โดยสมบรูณ์ นักลงทุนจะถือสินทรัพย์ที่ให้ผลตอบแทนที่ดีกว่าทั้งที่เป็นสินทรัพย์ในประเทศหรือสินทรัพย์ในต่างประเทศ อย่างไรก็ตามเนื่องจากนักลงทุนเป็นผู้ถือทั้งสินทรัพย์ในประเทศและสินทรัพย์ในต่างประเทศ ดังนั้นจะต้องไม่มีความแตกต่างระหว่างผลตอบแทนของสินทรัพย์ในประเทศและสินทรัพย์ในต่างประเทศ แต่ไม่ได้หมายความว่านักลงทุนในประเทศและนักลงทุนในต่างประเทศจะได้รับอัตราผลตอบแทนที่เท่ากัน แต่หมายความว่านักลงทุนแต่ละรายจะได้รับผลตอบแทนที่เท่ากันในการตัดสินใจเลือกลงทุน
ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity)
เมื่อไม่สามารถทำอาร์บิทราจโดยไม่ต้องใช้สัญญาซื้อขายล่วงหน้าเพื่อปิดความเสี่ยงจากอัตราแลกเปลี่ยน ภาวะนี้เรียกว่า ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (uncovered interest rate parity) นักลงทุนที่เป็นกลางต่อความเสี่ยง (Risk-neutral investors) จะไม่รู้สึกว่ามีความแตกต่างระหว่างอัตราดอกเบี้ยในสองประเทศเนื่องจากอัตราแลกเปลี่ยนระหว่างสองประเทศนั้นจะเป็นตัวปรับให้ผลตอบแทนที่ได้จากการฝากเงินในประเทศเท่ากับผลตอบแทนที่ได้จากการฝากเงินในต่างประเทศ ดังนั้นจึงปิดโอกาสการทำกำไรจากการทำอาร์บิทาร์จโดยไม่ป้องกันความเสี่ยงจากอัตราแลกเปลี่ยน (uncovered interest arbitrage) ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity) ช่วยอธิบายถึงการเปลี่ยนแปลงของอัตราแลกเปลี่ยนทันที (spot exchange rate) ดังสมการ
โดยที่
ผลตอบแทนในรูปเงินดอลลาร์สหรัฐจากการฝากเงินดอลลาร์สหรัฐ, 1 + i_\$, จะเท่ากับผลตอบแทนในรูปเงินดอลลาร์สหรัฐที่ได้จากการฝากเงินสกุลยูโร.
การประมาณ
ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity) แสดงว่านักลงทุนซึ่งฝากเงินสกุลดอลลาร์สหรัฐจะได้รับอัตราดอกเบี้ยในตลาดการเงินในสหรัฐ ส่วนนักลงทุนที่ฝากเงินสกุลยูโรก็จะได้รับอัตราดอกเบี้ยของเขตยูโรแต่อาจมีส่วนกำไรหรือขาดทุนจากการเพิ่มค่าหรือการด้อยค่าของเงินสกุลยูโรเมื่อเทียบกับเงินดอลลาร์สหรัฐ นักเศรษฐศาสตร์สามารถคาดการณ ความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity) ได้จากสมมติฐานข้าางต้น โดยเมื่อเกิดความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity) นักลงทุนจะได้รับผลตอบแทนจากการฝากเงินสกุลดอลลาร์สหรัฐเท่ากับเงินฝากสกุลยูโร ดังนั้นผลตอบแทนส่วนเกิดจากการฝากเงินสกุลยูโรจะถูกปรับลดลงโดยผลขาดทุนที่คาดหวังจากการด้อยค่าลงของเงินสกุลยูโรเมื่อเทียบกับเงินสกุลดอลลาร์สหรัฐ ในทางกลับกันหากผลตอบแทนจากการฝากเงินสกุลยูโรต่ำกว่าการฝากเงินสกุลดอลลาร์สหรัฐจะต้องถูกปรับเพิ่มขึ้นด้วยผลกำไรที่คาดหวังจากการแข็งค่าของเงินสกุลยูโรเมื่อเทียบกับเงินสกุลดอลลาร์สหรัฐ ซึ่งสามารถอธิบายได้ตามสมการ
โดยที่
ออลอีลิตเรสต์ลิง: ไดนาไมท์
ออลอีลิตเรสต์ลิง: ไดนาไมท์ (All Elite Wrestling: Dynamite) หรือเรียกอีกชื่อว่า เออีดับเบิลยู: ไดนาไมท์ ,เวนสเดย์ไนท์ ไดนาไมท์ หรือสั้นๆ ไดนาไมท์ เป็นรายการโทรทัศน์มวยปล้ำอาชีพ ที่ผลิตโดย สมาคมมวยปล้ำอาชีพสหรัฐ ออลอีลิตเรสต์ลิง (AEW) และออกอากาศครั้งแรกในวันที่ 2 ตุลาคม ค.ศ. 2019 ทางสถานี TNT เป็นรายสัปดาห์ละ 2 ชั่วโมง นับเป็นครั้งแรกของรายการมวยปล้ำอาชีพออกอากาศทาง TNT หลังจากออกอากาศตอนสุดท้ายของ WCW Monday Nitro เมื่อในวันที่ 26 มีนาคม ค.ศ. 2001
ความเสมอภาคของอัตราดอกเบี้ย
การประมาณ
"อัตราดอกเบี้ยในประเทศเท่ากับอัตราดอกเบี้ยในต่างประเทศบวกด้วยอัตราการด้อยค่าของเงินสกุลท้องถิ่นที่คาดหวัง"
ความเสมอภาคของอัตราดอกเบี้ยที่ได้ป้องกันความเสี่ยงจากอัตราแลกเปลี่ยน (Covered interest rate parity)
เมื่อไม่สามารถทำอาร์บิทราจโดยต้องทำสัญญาซื้อขายล่วงหน้าเพื่อปิดความเสี่ยงจากอัตราแลกเปลี่ยน ภาวะนี้เรียกว่า ความเสมอภาคของอัตราดอกเบี้ยที่่ได้ป้องกันความเสี่ยงจากอัตราแลกเปลี่ยน (covered interest rate parity) นักลงทุนจะไม่รู้สึกความแตกต่างระหว่างอัตราดอกเบี้ยของสองประเทศเนื่องจากอัตราแลกเปลี่ยนล่วงหน้า (forward exchange rate) เป็นตัวปรับสมดุลโดยผลตอบแทนในรูปเงินสกุลดอลลาร์จากการฝากเงินสกุลดอลลาร์จะเท่ากับผลตอบแทนในรูปดอลลาร์จากการฝากเงินสกุลต่างประเทศ ดังนั้นจึงปิดโอกาสการทำกำไรจากการทำอาร์บิทาร์จโดยป้องกันความเสี่ยงจากอัตราแลกเปลี่ยน (covered interest arbitrage) ความเสมอภาคของอัตราดอกเบี้ยที่ได้ป้องกันความเสี่ยงจากอัตราแลกเปลี่ยน (Covered interest rate parity) ช่วยอธิบายการเปลี่ยนแปลงของอัตราแลกเปลี่ยนล่วงหน้า (forward exchange rate) ได้ตามสมการ
where
ผลตอบแทนในรูปเงินสกุลดอลลาร์จากการฝากเงินสกุลดอลลาร์, 1 + i_\$, จะเท่ากับผลตอบแทนในรูปสกุลเงินดอลลาร์จากการฝากเงินสกุลยูโร,.
หลักฐานเชิงประจักษ์
Covered interest rate parity (CIRP) จะเกิดขึ้นได้เมื่อเงินทุนสามารถเคลื่อนย้ายได้และมีการควบคุมเงินทุน (capital controls)เพียงเล็กน้อย โดยได้รับการยืนยันจากการซื้อขายเงินตราต่างประเทศในปัจจุบัน ตัวอย่างหนึ่งได้แก่ ประเทศสหราชอาณาจักร (United Kingdom) และเยอรมนี (Germany) ได้ล้มเลิกการควบคุมเงินทุนในระหว่างปี ค.ศ. 1979 และ 1981 Maurice Obstfeld และ Alan Taylor ได้คำนวณผลกำไรสมมติฐานจากความไม่สมดุลที่อาจเกิดขึ้นได้ของสมการ CIRP (ซึ่งแสดงถึงความแตกต่างของผลตอบแทนของสินทรัพย์ในประเทศและสินทรัพย์ในต่างประเทศ) ในระหว่างทศวรรษ 1960 และ 1970 ซึ่งจะต้องมีโอกาสในการทำอาร์บิทราจหากไม่มีการควบคุมเงินทุนอย่างกว้างขวาง อย่างไรก็ตามหากมีการเปิดเสรีทางการเงินและส่งผลให้มีการเคลื่อนย้ายของเงินทุน การทำอาร์บิทราจเป็นไปได้ชั่วคราวจนกระทั่งปรับเข้าสู่ภาวะสมดุล ภายหลังจากการยังเลิกการควบคุมเงินทุนในสหราชอาณาจักรและเยอมันนี กำไรที่เป็นไปได้จากการทำอาร์บิทราจมีค่าเกือบเป็นศูนย์ ต้นทุนการทำรายการ (transaction costs) ซึ่งเกิดจากค่าธรรมเนียม (fees) และกฎระเบียบต่างๆ (regulations) โอกาสในการทำอาร์บิทราจเกิดขึ้นช่วงสั้นๆหรือหายไปเมื่อต้นทุนดังกล่าวเกินกว่าส่วนเบี่ยงเบนจากความเสมอภาคของอัตราดอกเบี้ย โดยทั่วไปจะเกิดภาวะ CIRP แต่จะมีความคลาดเคลื่อนเนื่องจากต้นทุนการทำรายการ ความเสี่ยงทางการเมือง (political risks) ภาษี (tax) จากรายได้จากดอกเบี้ยเทียบกับกำไรจากอัตราแลกเปลี่ยน และความแตกต่างของสภาพคล่องของสินทรัพย์ภายในประเทศเทียบกับสินทรัพย์ในต่างประเทศ  นักวิจัยพบหลักฐานที่แสดงส่วนเบี่ยงเบนอย่างมีนัยสำคัญจาก CIRP ในระหว่างที่เกิดวิกฤตการณ์การเงินทั่วโลก (global financial crisis) ในระหว่างปี ค.ศ. 2007 ถึง 2008 ซึ่งเกิดจากความกังวลต่อความเสี่ยงของธนาคารและสถาบันการเงินในยุโรปและสหรัฐอเมริกาในตลาดซื้อขายเงินตราต่างประเทศที่มีสัญญาซื้อคืน (foreign exchange swap) ธนาคารกลางยุโรป (European Central Bank) ได้พยายามเพิ่มสภาพคล่องของเงินสกุลดอลลาร์สหรัฐในตลาดซื้อขายเงินตราต่างประเทศที่มีสัญญาซื้อคืนพร้อมกับความพยายามในลักษณะเดียวกันของธนาคารกลางสหรัฐ (Federal Reserve) ทำให้บรรเทาผลกระทบต่อการเบี่ยงเบนจาก CIRP ระหว่างเงินสกุลดอลลาร์และยูโร สถานการณ์ดังกล่าวคล้ายกับที่เกิดขึ้นในทศวรรษ 1990s จากความพยายามของธนาคารของญี่ปุ่นซึ่งเข้าช่วยเหลือทางการเงินในตลาดซื้อขายเงินตราต่างประเทศที่มีสัญญาซื้อคืนเพื่อที่เพิ่มการถือครองเงินสกุลดอลลาร์เพื่อเพิ่มความน่าเชื่อถือ (creditworthiness)
เมื่อทั้ง ความเสมอภาคของอัตราดอกเบี้ยที่ได้ป้องกันความเสี่ยงจากอัตราแลกเปลี่ยน (Covered interest rate parity: CIRP) และความเสมอภาคของอัตราดอกเบี้ยที่ไม่ได้ป้องกันความเสี่ยงจากอัตราแลกเปลี่ยน (Uncovered interest rate parity: UIRP) เกิดขึ้น ในสถานการณ์ดังกล่าว ความสัมพันธ์ระหว่างอัตราแลกเปลี่ยนล่วงหน้าและอัตราแลกเปลี่ยนทันทีในอนาคตที่คาดหวังสามารถแสดงได้ดังสมการ
หารสมการ UIRP ด้วยสมการ CIRP จะได้สมการด้านล่าง:
โดยสามารถเขียนใหม่ได้เป็น:
สมการนี้แสดงถึงสมมติฐานความไม่เอนเอียง (unbiasedness hypothesis) ซึ่งกล่าวว่าอัตราแลกเปลี่ยนล่วงหน้าเป็นตัวทำนายที่ไม่เอนเอียงของอัตราแลกเปลี่ยนทันที่ในอนาคต กำหนดให้เกิดภาวะ CIRP สมมติฐานความไม่เอนเอียง (unbiasedness hypothesis) สามารถใช้ในการทดสอบว่าเกิดภาวะ UIRP ด้วยหรือไม่ หลักฐานของความถูกต้องและแม่นยำของสมมติฐานความไม่เอนเอียง (unbiasedness hypothesis) โดยเฉพาะอย่างยิ่งหลักฐานของความสัมพันธ์ระยะยาว (cointegration) ระหว่างอัตราแลกเปลี่ยนล่วงหน้าและอัตราแลกเปลี่ยนทันทีในอนาคต นักวิจัยได้ตีพิมพ์ผลงานวิจัยจำนวนมากเกี่ยวกับสมมติฐานความไม่เอนเอียง โดยมีทั้งที่พบหลักฐานสนับสนุนและที่พบหลักฐานหักล้างสมมติฐาน
UIRP พบว่ามีหลักฐานสนับสนุนในการทดสอบ (tests) สหสัมพันธ์ (correlation) ระหว่างอัตราที่การด้อยค่าของสกุลเงินที่คาดหวัง (currency depreciation) และค่าธรรมเนียมหรือส่วนลดของอัตราแลกเปลี่ยนล่วงหน้า (forward premium or discount) หลักฐานชี้ว่าหากเกิดภาวะ UIRP ส่วนเบี่ยงเบนจาก UIRP จะลดน้อยลงอย่างมีนัยสำคัญเมื่อระยะเวลาผ่านไป บางการศึกษาของนโยบายการเงินสามารถอธิบายว่าทำไม UIRP จึงไม่เกิดขึ้น นักวิจัยชี้ว่าถ้าธนาคารกลางจัดการส่วนต่างอัตราดอกเบี้ยดด้วยการตอบสนองต่อส่วนต่างของอัตราดอกเบี้ยในช่วงเวลาก่อนหน้าจะพบว่าส่วนต่างของอัตราดอกเบี้ยจะมีค่าสัมประสิทธิ์เป็นลบจากการทดสอบความถดถอยของ UIRP อีกการศึกษาเกี่ยวกับนโยบายทางการเงินของธนาคารกลางในการตอบสนองต่อปัจจัยภายนอก (exogenous shocks) การที่ธนาคารกลางพยายามรักษาเสถียรภาพของอัตราดอกเบี้ยเป็นสาเหตุสำคัญที่ทำให้ไม่เกิด UIRP. การศึกษาเกี่ยวกับการแทรกแซงของธนาคารกลางต่อเงินสกุลดอลลาร์สหรัฐและเงินดอยช์มาร์ค (Deutsche mark) พบว่ามีหลักฐานเพียงเล็กน้อยที่แสดงถึงการเบี่ยงเบนจาก UIRP มีการศึกษาพบว่า UIRP เกิดขึ้นในช่วงระยะเวลาสั้นๆ (ระดับชั่วโมง) เมื่อมีความถี่ในการแลกเปลี่ยนข้อมูลอัตราแลกเปลี่ยนระหว่างสองฝ่ายสูง การทดสอบ UIRP ต่อกการเปลี่ยนแปลงโครงสร้างเศรษฐกิจ โดยใช้ข้อมูลอัตราแลกเปลี่ยนของเงินสกุลดอลลาร์สหรัฐเทียบกับเงินสกุลดอยช์มาร์คและเปเซตาสเปนเทียบกับปอนด์อังกฤษพบว่าเกิดภาวะ UIRP เมื่อมีการเปลี่ยนแปลงโครงสร้างของสหรัฐอเมริกาและเยอรมัน และเกิดขี้นระหว่างอังกฤษกับสเปนภายหลังจากที่สเปนเข้าร่วมในสหภาพยุโรป (European Union) ในปี ค.ศ. 1986 และเริ่มต้นเปิดเสรีการเคลื่อนย้ายเงินทุน
ความเสมอภาคของอัตราดอกเบี้ยที่แท้จริง (Real interest rate parity)
โดย
หากภาวะข้างต้นเกิดขี้น สามารถรวมและจัดสมการใหม่ได้ดังนี้:
อะโดบี ชอกเวฟ
อะโดบี ชอกเวฟ (Adobe Shockwave) เป็นโปรแกรมประยุกต์สื่อประสมที่ใช้ในการแทรกแอนิเมชัน และปฏิสัมพันธ์ไปยังหน้าเว็บ ช่วยให้โปรแกรมประยุกต์อะโดบี ไดเรกเตอร์ เผยแพร่บนอินเทอร์เน็ตและเข้าชมได้ในเว็บเบราว์เซอร์บนคอมพิวเตอร์เครื่องใดที่มีคลื่นกระแทกติดตั้งปลั๊กอิน ผลิตครั้งแรกโดยบริษัทแมโครมีเดีย และวางจำหน่ายในปี ค.ศ. 1995 และต่อมาก็ได้ซื้อกิจการ โดยอะโดบีซิสเต็มส์ ใน ค.ศ. 2005
ศิริน้อย ลูกพระกฤษณ์
ศิริน้อย ลูกพระกฤษณ์ นักมวยสากลชาวไทย สถิติการชก 4 ครั้ง แพ้ 4
พายุเอวิเนียร์
พายุเอวิเนียร์นั้นอาจหมายถึง
ศิริน้อย ลูกพระกฤษณ์
ประวัติ
ศิริน้อยเคยชกมวยไทยมาก่อนที่จะชกมวยสากลอาชีพ แต่สถิติการชกของศิริน้อยที่มีบันทึกใน Boxrec.com มีเพียง 4 ครั้ง เริ่มจากชิงแชมป์ OPBF ที่ว่างในรุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 จากนั้น อีก 3 ปีต่อมา ได้ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ไม่ได้แชมป์ทั้งสองครั้ง จากนั้นในเดือนธันวาคม พ.ศ. 2506 ศิริน้อยไปชกมวยสากลที่ญี่ปุ่น แพ้น็อค มันโซ กิกูชิ ยก 6 จากนั้นอีกสามปีต่อมา จึงขึ้นชกกับสเลมาลย์ อิทธิอนุชิต เมื่อ 2 กุมภาพันธ์ พ.ศ. 2509 ซึ่งศิริน้อยเป็นฝ่ายแพ้น็อคในยกที่ 3 จากนั้นก็ไม่ได้ชกมวยสากลอีกเลย
อ้างอิง
สถิติการชก boxrec.com
เดเปอโร...รักยิ่งใหญ่จากใจดวงเล็ก (ภาพยนตร์)
เดเปอโร...รักยิ่งใหญ่จากใจดวงเล็ก (The Tale of Despereaux) เป็นเรื่องราวของ เดเปอโร ทิลลิง หนูตัวหนึ่งผู้หลงรักดนตรี นิทาน และเจ้าหญิงพี่ นี่คือเรื่องราวของหนูอีกตัว ผู้มีชื่อว่ารอสคูโรด้วย รอสคูโรอาศัยอยู่ในความมืด แต่โหยหาโลกที่เปี่ยมด้วยแสงสว่าง และนี่คือเรื่องราวของมิกเกอรี่ โซว์ เด็กรับใช้ผู้มีปัญญาไม่แหลมคมนัก และมีความปรารถนาเพียงหนึ่งเดียวที่ไม่มีวันเป็นจริงได้ ตัวละครทั้งหมดนี้กำลังจะร่วมออกเดินทาง ที่จะนำพาลงสู่คุกใต้ดินอันน่าสะพรึกกลัว นำสูปราสาทแสนอลังการ และเหนืออื่นใด นำสู่ชีวิตของกันและกัน แล้วจะเกิดอะไรขึ้นหรือ เธอจ๋า นั่นเป็นชะตาชีวิตที่เธอต้องค้นหาตัวเอง
เอาคส์บวร์คอาเรนา
เอาคส์บวร์คอาเรนา (Augsburg Arena) หรือชื่อตามผู้สนับสนุนว่า เวเวคา-อาเรนา (WWK-Arena) เป็นสนามฟุตบอลตั้งอยู่ที่เมืองเอาคส์บวร์ค รัฐบาวาเรีย ประเทศเยอรมนี และเป็นสนามเหย้าของสโมสรฟุตบอลเอาคส์บวร์ค ปัจจุบันมีความจุ 30,660 ที่นั่ง และมีแผนขยายความจุเป็น 49,000 ที่นั่งในอนาคต สนามแห่งนี้ถูกสร้างขึ้นเพื่อแทนที่สนามเหย้าเดิมของสโมสร ชื่อว่า โรเซอเนาชตาดีอ็อน (Rosenaustadion)
กลุ่มอาการตูแร็ต
กลุ่มอาการตูแร็ต (Tourette syndrome) เป็นความผิดปกติด้านพัฒนาการระบบประสาทที่พบในวัยเด็ก มีลักษณะอาการกระตุกของกล้ามเนื้อหลายครั้งและการส่งเสียงโดยไม่ได้ตั้งใจอย่างน้อยหนึ่งครั้ง โดยก่อนเกิดการกระตุก ผู้ป่วยจะมีอาการไม่พึงประสงค์ที่เรียกว่า premonitory urge ซึ่งหยุดได้ยาก อาการทั่วไปอื่น ๆ ที่พบได้แก่กะพริบตา ไอ กระแอมและการแสดงสีหน้า
กลุ่มอาการตูแร็ตเป็นหนึ่งในความผิดปกติทางการกระตุก สาเหตุของกลุ่มอาการยังไม่เป็นที่ทราบแน่ชัด แต่เชื่อว่าเกี่ยวข้องกับพันธุกรรมและสิ่งแวดล้อม ยังไม่พบวิธีวินิจฉัยที่เฉพาะเจาะจง ดังนั้นบางครั้งจึงมีการวินิจฉัยผิดเป็นความผิดปกติทางการกระตุกอื่น ๆ โดยทั่วไปผู้ป่วยกลุ่มอาการตูแร็ตจะมีอาการกระตุกลดลงเมื่อเป็นวัยรุ่น ในรายที่ผู้ป่วยเป็นผู้ใหญ่มักพบได้น้อย แพทย์มักไม่ให้การรักษาอาการกระตุกเนื่องจากผู้ป่วยส่วนใหญ่มักมีอาการกระตุกเล็กน้อย แต่จะใช้วิธีให้ความรู้และบำบัดพฤติกรรม ผู้ป่วยกลุ่มอาการตูแร็ตอาจมีอาการของโรคซนสมาธิสั้นและโรคย้ำคิดย้ำทำร่วมด้วย
ความชุกของกลุ่มอาการตูแร็ตอยู่ที่ประมาณ 1% กลุ่มอาการตูแร็ตเป็นความผิดปกติที่ไม่ส่งผลต่อสติปัญญาและการคาดหมายคงชีพ กลุ่มอาการนี้ตั้งชื่อโดยฌ็อง-มาร์แต็ง ชาร์โก ตามชื่อฌอร์ฌ ฌีล เดอ ลา ตูแร็ต แพทย์ชาวฝรั่งเศส ผู้อธิบายโรคนี้เป็นครั้งแรกในปี ค.ศ. 1885
แยนากีแยแว
แยนากีแยแว (Єнáкієве) หรือ เยนาคีเอโว (Ена́киево) เป็นนครในแคว้นดอแนตสก์ ทางภาคตะวันออกของประเทศยูเครน ตั้งอยู่ริมแม่น้ำกรึนกา ห่างจากดอแนตสก์ (เมืองหลักของแคว้น) ประมาณ 60 กิโลเมตร (37 ไมล์) มีประชากร 77,053 คน (ประมาณการ ค.ศ. 2021)
แยนากีแยแวเป็นหนึ่งในศูนย์กลางการทำเหมืองถ่านหิน โลหกรรม การผลิตสารเคมี และอุตสาหกรรมการผลิตที่สำคัญในระดับภูมิภาค หนึ่งในโรงงานโลหกรรมที่เก่าแก่ที่สุดแห่งหนึ่งของยูเครนเปิดดำเนินงานในนครนี้
แยนากีแยแวก่อตั้งขึ้นใน ค.ศ. 1898 เมื่อนิคมคนงานหลายแห่งที่อยู่รอบโรงงานเหล็กและเหล็กกล้าในพื้นที่รวมกันเป็นนิคมเดียวซึ่งตั้งชื่อตามฟิโอดอร์ เยนาคีเอฟ นักอุตสาหกรรมและวิศวกรรถไฟ เหมืองถ่านหินแห่งแรกของนิคมมีอายุย้อนไปถึง ค.ศ. 1883 นิคมเริ่มจัดการปกครองแบบนครใน ค.ศ. 1925 เมื่อถึง ค.ศ. 1958 ชุมชนเมืองพร้อมทั้งโรงงานได้ขยายตัวอย่างมีนัยสำคัญและแซงหน้าหมู่บ้านรอบนอกซึ่งมีผู้กลับเข้าไปตั้งถิ่นฐานอีกครั้ง เนื่องจากปศุสัตว์ไม่สามารถอาศัยอยู่ได้ในแยนากีแยแวซึ่งมีมลพิษจากโรงเหล็กต่าง ๆ
ไสว สุทธิพิทักษ์
ไสว สุทธิพิทักษ์ (10 มีนาคม พ.ศ. 2460 – 22 กันยายน พ.ศ. 2537) เป็นนักการศึกษาชาวไทย ผู้ก่อตั้งมหาวิทยาลัยธุรกิจบัณฑิตย์ อธิการบดีคนแรกของมหาวิทยาลัยธุรกิจบัณฑิตย์ อดีตกรรมการผู้ทรงคุณวุฒิ คณะกรรมการการศึกษาแห่งชาติ และอดีตกรรมการสภาหอการค้าแห่งประเทศไทย รวมทั้งยังเคยเป็นผู้แทนฝ่ายไทยในการประสานงานกับกองบัญชาการกองทัพพันธมิตร ในช่วงสงครามโลกครั้งที่สอง
ประวัติ
'''ดร. ไสว สุทธิพิทักษ์''' เกิดเมื่อวันเสาร์ที่ 10 มีนาคม พ.ศ. 2460 ที่อำเภอปากพนัง จังหวัดนครศรีธรรมราช เป็นบุตรของนายเฟื่อง สุทธิพิทักษ์ และนางนวล (สกุลเดิม กันภัย) สุทธิพิทักษ์ มีพี่น้องรวม 8 คน คือ นายสวัสดิ์ สุทธิพิทักษ์, นางสาวพยอม สุทธิพิทักษ์, นางอรสา อรรถบวรพิศาล, นายสนิท สุทธิพิทักษ์, นายสหัส สุทธิพิทักษ์, นายคำภิญ สุทธิพิทักษ์, นางสาวสุเพ็ญ สุทธิพิทักษ์ สมรสกับ นางสาวสนม เกตุทัต ธิดาของพระพิเรนทรเทพ (เนียน เกตุทัต) และนางสงวน (สกุลเดิม วิริยศิริ) เกตุทัต มีบุตร-ธิดารวม 2 คน เมื่อวันที่ 7 สิงหาคม พ.ศ. 2487 ณ มหาวิทยาลัยวิชาธรรมศาสตร์และการเมือง โดยมี พณฯ ดร.ปรีดี พนมยงค์ ผู้ประศาสน์การมหาวิทยาลัยฯ และท่านผู้หญิงพูนศุข พนมยงค์ เป็นเจ้าภาพ ดร.ไสว สุทธิพิทักษ์ ถึงแก่อนิจกรรม เมื่อวันพฤหัสบดีที่ 22 กันยายน พ.ศ. 2537 เวลา 11.10 น. ณ โรงพยาบาลวิชัยยุทธ สิริรวมอายุได้ 77 ปี 12 วัน
การศึกษา
พ.ศ. 2472 - ประถม 1-3 โรงเรียนประจำอำเภอปากพนัง จังหวัดนครศรีธรรมราช
พ.ศ. 2477 - มัธยม 1-6 โรงเรียนเบญจมราชูทิศ โรงเรียนประจำจังหวัดนครศรีธรรมราช
พ.ศ. 2479 - มัธยม 7-8 โรงเรียนอำนวยศิลป์ พระนคร
พ.ศ. 2480 - ป.ป. โรงเรียนฝึกหัดครูพระนคร
พ.ศ. 2485 - ธ.บ. มหาวิทยาลัยวิชาธรรมศาสตร์และการเมือง
พ.ศ. 2488 - ศ.ม. มหาวิทยาลัยวิชาธรรมศาสตร์และการเมือง
พ.ศ. 2530 - D.B.A. Pacific States University, U.S.A.
พ.ศ. 2534 - ปริญญาดุษฎีบัณฑิตกิตติมศักดิ์สาขาศึกษาศาสตร์ มหาวิทยาลัยรามคำแหง
ประวัติการทำงาน
พ.ศ. 2481 ครูสอนภาษาไทยและภาษาอังกฤษ โรงเรียนวังสมเด็จบูรพา
พ.ศ. 2482-2484 ครูพิเศษสอนภาษาไทยและภาษาอังกฤษ โรงเรียนสุวิชช์วิทยาลัย
พ.ศ. 2484-2489 รับราชการกรมบัญชีกลาง กระทรวงการคลัง
พ.ศ. 2488-2489 ผู้แทนฝ่ายไทยในการประสานงานกับกองบัญชาการกองทัพพันธมิตร
พ.ศ. 2488-2492 อาจารย์พิเศษ มหาวิทยาลัยธรรมศาสตร์และการเมือง
พ.ศ. 2489-2490 สมาชิกสภาผู้แทนราษฎร จังหวัดนครศรีธรรมราช และเลขานุการนายกรัฐมนตรี (พลเรือตรี ถวัลย์ ธำรงนาวาสวัสดิ์ ร.น.)
พ.ศ. 2490-2492 เจ้าของสำนักงานทนายความ ไสว สุทธิพิทักษ์ และเจ้าของผู้จัดการห้างสุทธิเทรดดิ้ง ท่าพระจันทร์ กรุงเทพฯ
พ.ศ. 2492-2501 ทำธุรกิจการค้าระหว่างพำนักอยู่ที่สิงคโปร์
พ.ศ. 2502-2508 กรรมการหอการค้าไทย กรรมการสภาหอการค้าแห่งประเทศไทย และกรรมการฝ่ายไทยของหอการค้าสากล
พ.ศ. 2504-2508 ประธานอนุกรรมการของวิทยาลัยการค้า และผู้อำนวยการวิทยาลัยการค้าหอการค้าไทย
พ.ศ. 2511-2537 ผู้ก่อตั้งมหาวิทยาลัยธุรกิจบัณฑิตย์ เริ่มตั้งแต่เป็นโรงเรียนราษฎร์ในปี พ.ศ. 2511 ต่อมาได้เลื่อนฐานะเป็นวิทยาลัย เมื่อปี พ.ศ. 2513 และเป็นมหาวิทยาลัยธุรกิจบัณฑิตย์ เมื่อปี พ.ศ. 2527
Vicidae
Vicidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
กีฬากรีฑาในโอลิมปิกฤดูร้อน 2020 – วิ่ง 200 เมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่ง 200 เมตร บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 2-3 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 60 คน จาก 40 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 19 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1948
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เคานต์แห่งตูลูซ
“เคานต์แห่งตูลูซ” ที่เป็นตำแหน่งสืบตระกูลครองเมืองตูลูซและอาณาบริเวณรอบ ๆ มาตั้งแต่ปลายคริสต์ศตวรรษที่ 9 มาจนกระทั่งปี ค.ศ. 1270 เคานต์แห่งตูลูซในบางโอกาสก็มีตำแหน่งเป็นเคานต์ของแกร์ซี, รูแอร์ก, อาลบี และนีม และเป็นมากราฟแห่งกอเธียและพรอว็องส์ นอกจากนั้น แรมงที่ 4 ก็เป็นผู้ก่อตั้งเคาน์ตีตริโปลีซึ่งเป็นหนึ่งในอาณาจักรครูเสดและผู้สืบเชื้อสายจากแรมงก็ครองตริโปลีต่อมา
อาณาจักรเคานต์แห่งตูลูซเป็นอาณาจักรที่สืบต่อจากราชอาณาจักรวิซิกอท (ค.ศ. 418–ค.ศ. 721) ตูลูซ (รวมทั้งแอควิเทเนีย (อ็อกซิทาเนีย) และล็องเกอด็อก) ต่างก็รับกฎหมายของวิซิกอทและโรมันมารวมกันใช้ซึ่งเป็นกฎหมายที่ให้สิทธิแก่สตรีมากกว่ากฎหมายของอาณาจักรอื่นในสมัยเดียวกันมาจนถึงคริสต์ศตวรรษที่ 20 ที่อนุญาตให้สตรีมีสิทธิในการรับที่ดินและตำแหน่งเป็นมรดกได้ และสามารถบริหารอิสระจากสามีหรือญาติที่เป็นชาย สตรีสามารถระบุผู้รับมรดกได้ในพินัยกรรมถ้าไม่มีทายาท และสามารถเป็นผู้แทนตนเองในศาลได้เมื่อมีอายุเกิน 14 ปีและเลือกคู่แต่งงานได้เองเมื่อมีอายุได้ 20 ปี
ล้วงลับตับแตก
ล้วงลับตับแตก เป็นรายการวาไรตี้เกมโชว์ที่มีการเอา "ความลับ" ของเหล่าดาราต่าง ๆ มาเปิดเผยภายในรายการอย่างสนุกสนาน พร้อมทั้งร่วมกิจกรรมสนุกสนาน โดยที่จะมีดารารับเชิญ 3 คน เข้ามาร่วมแข่งขันเกมต่าง ๆ จากพิธีกร เพื่อชิงเป็นฝ่ายล้วงความลับจากฝ่ายตรงข้าม ถ้าล้วงลับเสร็จแล้วฝ่ายใดตับแตก จะเป็นฝ่ายแพ้ไป และถูกบทลงโทษจากทางรายการ
รายการล้วงลับตับแตก ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันพฤหัสบดีที่ 2 กรกฎาคม พ.ศ. 2552 โดยออกอากาศทุกวันพฤหัสบดีเวลา 22:15 น. - 00:00 น. ทางสถานีโทรทัศน์โมเดิร์นไนน์ทีวี และออกอากาศครั้งสุดท้ายในวันพฤหัสบดีที่ 24 กุมภาพันธ์ พ.ศ. 2554 ก่อนจะมาเปลี่ยนชื่อรายการเป็น ล้วงลับ upLoad
ลักษณะรายการ
ทางรายการจะมีแขกรับเชิญสัปดาห์ละ 3 คน มาร่วมเล่นเกมกับพิธีกรทั้ง 4 คน โดยมีวัตถุประสงค์ ในการล้วงความลับจากใครซักคนหนึ่งที่อยากจะรู้ เมื่อเป็นฝ่ายชนะก็จะได้รับคะแนนไป 1 คะแนน เมื่อรวมคะแนนแล้ว ใครเป็นฝ่ายชนะ จะมิสิทธิ์ล้วงความลับจากใครก็ได้ และคนที่ถูกล้วงจะต้องมาเปิดเผยความลับผ่านเครื่องจับเท็จเพื่อให้ผ่านการจับเท็จ ถ้าไม่ผ่าน จะเป็นฝ่ายตับแตก ถ้าผ่าน ฝ่ายตรงข้ามตับแตก ฝ่ายที่ตับแตก จะเป็นฝ่ายแพ้และถูกลงโทษจากกิจกรรมที่ทางรายการจัดเตรียมไว้
ตราสัญลักษณ์ประจำรายการ เป็นตัวงูเขียวที่กำลังเข้าไปในปากของตุ๊กแก เพื่อล้วงตับของตุ๊กแกออกมากิน ในขณะที่ตุ๊กแกกำลังรอกัดงูเขียว ลักษณะห้องส่งจะดูคล้ายรูปแบบซาฟารี
พิธีกร
ล้วงลับตับแตกดำเนินรายการโดย
รายละเอียดและลำดับรายการ
ก่อนที่จะเข้าสู่การแข่งขัน ดารารับเชิญทั้ง 3 คนกับพิธีกรจะพูดคุยในเรื่องราวต่าง ๆ ของรายการ ก่อนที่จะเข้าสู่การแข่งขัน สำหรับลำดับการแข่งขันจะมีลักษณะดังนี้
ช่วงที่ 1 ใบ้บันลือโลก
ลักษณะของเกมคือ ให้ทีมพิธีกรและทีมแขกรับเชิญส่งตัวแทน 1 คนมาใบ้คำต่าง ๆ ภายในเวลา 1 นาที ส่วนดารา,พิธีกรอีก 2 คนที่เหลือ(พิธีกรอีก 1 คนจะไม่ได้เล่น)จะต้องทายคำที่ผู้ใบ้นั้นใบ้ (ซึ่งต่อมาได้เหลือผู้ทายเพียงคนเดียว) โดยคนที่ใบ้นั้น จะใบ้โดยมีอุปสรรคต่าง ๆ เพื่อให้เกิดความยากลำบากในการใบ้ ซึ่งผู้ที่เป็นคนใบ้ จะต้องใบ้พร้อมกับทำกับอุปสรรคที่เตรียมไว้ให้ ในการใบ้นั้นห้ามหลุดพูดคำๆนั้น, ใบ้โดยการเปลี่ยนภาษา(เช่นข้าวโพด-ป๊อบคอร์น) หรือการผวนคำที่ใบ้โดยเด็ดขาด ไม่เช่นนั้น คำๆนั้นจะฟาวล์ทันที ผู้ใบ้สามารถบอกข้ามได้ ทั้งสองทีมจะผลัดกันใบ้รอบละ 2 ครั้ง โดยที่รอบแรก คำละ 1 คะแนน และรอบ 2 คำละ 2 คะแนน ซึ่งอุปสรรคในการใบ้จะมี 2 อย่างต่อสัปดาห์ เมื่อรวมคะแนน ทีมใดมากกว่า จะเป็นฝ่ายชนะและได้ 1 คะแนนในรอบนี้
สำหรับตัวอุปสรรคนั้น ซึ่งเป็นตัวที่ทำให้คนใบ้จะต้องใบ้คำพร้อมกับอุปสรรค เช่น การใบ้พร้อมกับกลิ้งบอลยักษ์ลงมา, การถูกผูกมัดที่แท่นแล้วโดนป้อนเฉาก๊วยไปใบ้คำไป , การใบ้คำโดยที่มีหมอนวดมาบีบนวด เป็นต้น  ทั้งนี้ตัวอุปสรรคหรือตัวถ่วงความสามารถในการใบ้คำทั้ง 2 รอบจะมีรูปแบบที่แตกต่างกันไปในทุก ๆ สัปดาห์
อย่างไรก็ตาม ตั้งแต่วันที่ 1 ตุลาคม 2552 อุปสรรคหรือตัวถ่วงความสามารถในการใบ้เหลือเพียงเทปละ 1 อย่าง และใช้เวลาในการใบ้เพิ่มขึ้นเป็น 90 วินาที (อย่างไรก็ดี ในบางเทปจะมีเวลาในการใบ้ 60 วินาทีแทน) โดยทั้ง 2 ทีมจะได้ใบ้คำทั้งหมด 10 คำ (ถึงแม้จะไม่มีการบอกจำนวนคำที่แน่นอน แต่หากนับดีๆ เมื่อมีผู้ที่ใบ้เกิดข้าม แล้วเล่นได้ถึง 10 คำ คำใบ้จะย้อนกลับมาที่คำที่ข้ามไป)
และตั้งแต่วันที่ 15 ตุลาคม 2552 การเก็บคะแนนนั้น หากฝ่ายดารารับเชิญชนะทีมพิธีกร จะได้รับลูกเหม็นนำโชค 1 ลูก หากทีมดารารับเชิญแพ้ทีมพิธีกรก็จะไม่ได้ลูกเหม็นนำโชคไป แต่ในกรณีที่ทีมดารารับเชิญได้คะแนนเท่ากับทีมพิธีกร ทั้งสองทีมจะต้องแข่งเกมตัดสินเพื่อหาผู้ชนะ และตัดสินว่าทีมดารารับเชิญจะได้ลูกเหม็นนำโชคหรือไม่ หากทีมดารารับเชิญชนะก็จะได้ลูกเหม็นนำโชคไป หากแพ้ก็จะไม่ได้ลูกเหม็นนำโชคเช่นกัน
ช่วงที่ 2 รถไฟรัก
ในช่วงนี้ ทางรายการจะเชิญผู้ชมทางบ้านที่กำลังจะบอกรักให้แก่ผู้ที่ต้องการบอกรัก โดยจะมีพิธีกรพิเศษคือลุงพันที่ทำหน้าที่เป็น นายสถานีโดยทำหน้าที่ดำเนินรายการในส่วนนี้ ทางรายการจะบอกประวัติทั้งฝ่ายบอกรักและฝ่ายถูกบอกรักจากผู้ชมทางบ้าน โดยเริ่มจาก ฝ่ายถูกบอกรักก่อน และตามด้วยฝ่ายบอกรัก ซึ่งฝ่ายที่บอกรัก จะต้องมานั่งรถไฟ และให้ฝ่ายที่ถูกบอกรักจะยืนอยู่ที่ปลายรางรถไฟ โดยมีหน้าที่ตัดสินใจว่าจะรับรักกับฝ่ายบอกรักหรือไม่ โดยฝ่ายบอกรักจะพยายามบอกความในใจที่มีทั้งหมดในเวลา 1 นาที (ช่วงที่รถไฟออกมาจากอุโมงค์จนจอดที่ทางแยก) ส่วนฝ่ายถูกบอกรักจะมีคันโยกให้เลือกสับไปทาง YES กับ NO ถ้าฝ่ายถูกบอกรัก ต้องการที่จะรับรัก จะโยกไปที่ YES (รถไฟของฝ่ายบอกรักก็จะหยุดมาที่ฝ่ายถูกบอกรักปลายทาง) แต่ถ้าปฏิเสธรัก จะโยกไปที่ NO (รถไฟของฝ่ายบอกรักก็จะเลี้ยวออกไปจากรายการทันที)
ในกรณีที่ฝ่ายถูกบอกรักสับคันโยกไปทาง YES ทั้งฝ่ายบอกรัก และฝ่ายถูกบอกรักจะได้รับรางวัลเป็นแพ็กเก็จถ่ายภาพคู่ที่ Wedding Castle Studio,บัตรล่องเรือและรับประทานอาหาร และบัตรชมภาพยนตร์
ในส่วนของการแข่งขัน ทีมดารารับเชิญจะต้องทายว่า ฝ่ายถูกบอกรักจะสับคันโยกไปที่ YES หรือ NO ถ้าทีมดารารับเชิญตอบถูกได้ 1 คะแนนและทีมดารารับเชิญตอบผิด 1 คะแนนไปตกกับทีมพิธีกรทันที
แต่ตั้งแต่วันที่ 15 ตุลาคม 2552 หากทีมดารารับเชิญตอบถูกรับลูกเหม็นนำโชค 1 ลูก หากตอบผิดก็จะไม่ได้ลูกเหม็นนำโชคไป
ช่วงที่ 3 ช่วงตัดสิน (ลูกเหม็นนำโชค)
ทีมดารารับเชิญจะเลือกแผ่นป้ายตัดสินคะแนน ซึ่งคะแนนที่ได้จากการแข่งขันจะตัดสินจำนวนป้ายว่าจะเปิดกี่ป้าย โดยถ้าฝ่ายใดได้คะแนนจากทั้ง 2 เกม จะได้เปิด 2 แผ่นป้าย อีกทีมหนึ่งจะได้เลือก 1 แผ่นป้าย แต่ถ้าทั้งสองทีมชนะทีมละเกม จะมีสิทธิ์เลือกทีมละ 1 แผ่นป้าย โดยแผ่นป้ายป้ายทั้งหมด 12 แผ่นป้าย มีแผ่นป้าย 0-9 อย่างละ 1 ป้าย แผ่นป้ายโชคดีเป็นรูปใบหน้าคนยิ้มและแผ่นป้ายโชคร้ายเป็นรูปหัวกะโหลกอย่างละ 1 แผ่นป้าย ทีมดารารับเชิญจะต้องเลือกแผ่นป้าย ให้ทีมพิธีกรก่อนแล้วค่อยเลือกให้ทีมตัวเอง (ยกเว้นในกรณีที่พิธีกรได้เลือก 2 แผ่นป้าย ทีมดารารับเชิญจะต้องเลือกให้ตัวเองก่อน) วิธีการตัดสินคือ ฝ่ายใดได้คะแนนมากกว่าจะได้มิสิทธิ์เป็นฝ่ายเลือกล้วงลับฝ่ายตรงข้ามหรือฝ่ายตัวเอง อีกกรณีหนึ่ง ถ้าฝ่ายใดได้รูปโชคดี จะเป็นฝ่ายชนะและสามารถเลือกล้วงลับฝ่ายตรงข้ามหรือฝ่ายตัวเองได้ แต่ในทางกลับกัน ถ้าเจอป้ายโชคร้าย จะเป็นฝ่ายแพ้ไป อีกฝ่ายจะมีสิทธิ์เลือกล้วงลับฝ่ายตรงข้ามหรือฝ่ายตัวเองได้ โดยเลือกใครคนหนึ่งหรือทั้งสามคนมาล้วงความลับ
ตั้งแต่วันที่ 15 ตุลาคม 2552 จะใช้วิธีตัดสินจากการสะสมลูกเหม็นนำโชคของทีมดารารับเชิญโดยการเล่นเกมใน 2 รอบ ทั้งรอบใบ้บันลือโลกและรอบรถไฟรักนั้น จะนำมาสู่การตัดสินว่าทีมใดจะถูกล้วงลับโดยการตีลูกเหม็นนำโชค ซึ่งมีวิธีการตัดสินดังนี้
ช่วงที่ 4 ล้วงลับตับแตก
ช่วงนี้ ผู้ที่ถูกล้วงลับจะต้องมานั่งอยู่บนเครื่องจับเท็จ ซึ่งจะมีโปรแกรมวัดการเต้นของหัวใจ, ชีพจร และลมหายใจ โดยมีกล้องจับลักษณะท่าทางของผู้ที่ถูกล้วงลับ นอกจากนี้ ยังจะมีผู้เชี่ยวชาญในทางด้านการจับเท็จทั้ง 3 ท่านมาเป็นผู้ตัดสินด้วย สำหรับการล้วงลับนั้น ทางรายการจะมีคำถามล้วงลับ 3 คำถาม ในแต่ละคำถามจะมีดาราคนหนึ่ง มาพูดเรื่องความลับว่า ผู้ที่ถูกล้วงลับมีความลับแบบนี้จริงหรือไม่ โดยที่ผู้ที่ถูกล้วงลับจะต้องตัดสินใจว่าจะตอบอย่างไรโดยไม่ให้จับเท็จได้ หรือตอบคำถามจากผู้ที่ถามในแต่ละข้อ
เมื่อเสร็จสิ้นการตอบคำถามล้วงลับ ผู้เชี่ยวชาญทางด้านการจับเท็จทั้ง 3 ท่านจะทำการประเมินผลว่าจะให้ผ่านหรือไม่ผ่าน (การประเมินว่าจะผ่านหรือไม่ผ่านนั้น ขึ้นอยู่กับผลการจับเท็จของผู้ถูกล้วงลับแต่ละคน ถ้าผู้เชี่ยวชาญให้ผ่านหมดทั้ง 3 คน จะถือว่าผ่าน แต่ถ้ามีผู้ถูกล้วงลับอย่างน้อย 1 คนที่ไม่ผ่าน ก็จะถือว่าไม่ผ่านทั้งหมด)ถ้า "ไม่ผ่าน" จะเป็นฝ่ายที่ "ตับแตก" แต่ถ้า "ผ่าน" ฝ่ายตรงข้ามจะเป็นฝ่าย "ตับแตก" หลังจากนั้น ผู้เชี่ยวชาญทางด้านการจับเท็จแต่ละท่านจะให้ความเห็นและประเมินการตอบคำถามล้วงลับของผู้ถูกล้วงลับว่าสาเหตุใดถึงให้ผ่านหรือไม่ผ่าน ฝ่ายที่ตับแตก ซึ่งเป็นฝ่ายแพ้ จะต้องถูกลงโทษด้วย สิ่งต่าง ๆ ที่ทางรายการได้เตรียมไว้ให้ และลงโทษฝ่ายตับแตกทุกคน
ตั้งแต่เทปวันที่ 23 กรกฎาคมเป็นต้นมา คชาภา ตันเจริญ ได้เป็นพิธีกรประจำช่วงล้วงลับตับแตก โดยสาเหตุมาจากเทปวันที่ 16 กรกฎาคม ซึ่งในช่วงล้วงลับตักแตก นี้ คชาภา ได้ถูกพิธีกรให้เป็นผู้ถูกล้วงลับ ในระหว่างที่พิธีกรกำลังล้วงลับคำตอบอยู่นั้น คชาภาได้เอ่ยปากขอร้องอยากเป็นพิธีกรประจำช่วงล้วงลับตับแตก กลางรายการพร้อมกับเอ่ยปากที่จะไม่รับค่าตัวพิธีกร โดยสาเหตุส่วนหนึ่งมาจากรูปแบบเกมช่วงล้วงลับตับแตกเป็นที่น่าสนใจของคชาภา และประกอบกับคำท้าทายของกรรชัย ทำให้คชาภาได้เป็นพิธีกรประจำช่วงดังกล่าวในเทปต่อมา
กรรชัยมักเรียกชื่อของช่วงที่ 4 ว่า ล้วงลับกับมดดำ
กรรชัยมักจะตั้งชื่อเล่นต่างๆให้ คชาภา เช่น "มดดำ พะโล้โจ้","มดดำ ปลาร้าเดือด","พญาเกย์ คชาภา","พญาเกย์ คชาภา เจ้าแห่งห่อหมก","มดดำ ฟรีแมน (ในเทปที่เด ฟรีแมนมา)", "พญาเกย์ คชาภา พันลำ (ในเทปที่ดัง พันกรมา)" , "พญาเกย์ ตุ๊ดตะนอย" เป็นต้น
รอบสะสมเงินรางวัล
ดารารับเชิญทั้ง 3 คนจะมาทำการสะสมเงินรางวัลด้วยการเปิดแผ่นป้าย 10 แผ่นป้าย จะมีแผ่นป้ายงูเขียวกับตุ๊กแกอย่างละ 5 แผ่นป้าย กติกาการเล่นคือ ทีมดารารับเชิญเลือกแผ่นป้ายครั้งละ 1 ป้าย ป้ายแรกที่เปิดออกมาจะเป็นตัวตั้งในการเปิดป้ายต่อไปให้เหมือนกัน เช่น ถ้าป้ายแรกเปิดเจอ งูเขียว นั่นหมายความว่าจากนี้ไปจะต้องเปิดให้เจอ งูเขียว แต่ถ้าหากเปิดป้ายเจอรูปไม่เหมือนกัน เช่น ถ้าเริ่มที่งูเขียว และป้ายต่อไปเป็น ตุ๊กแก เกมจะหยุดลงทันที และรับเงินรางวัลที่สะสมได้ ถ้าดารารับเชิญสามารถเปิดป้ายให้เหมือนกันติดต่อครบ 5 แผ่นป้าย จะได้รับรางวัลแจ็กพอต
และหลังจากที่แข่งขันกันมาทั้งหมดซึ่งผ่านรอบล้วงลับตับแตกแล้ว ทีมดารารับเชิญ จะมาเล่นรอบทวีคูณ โดยเลือก 1 ใน 9 แผ่นป้ายที่มีเลขทวีคูณอยู่คือ มีคูณ 1 (x1) และ คูณ 2 (x2) อย่างละ 4 แผ่นป้าย คูณ 3 (x3) อีก 1 ผ่านป้าย โดยที่ทีมดารารับเชิญจะต้องเลือก 1 แผ่นป้าย ไปคูณเงินรางวัลที่สะสมมาทั้ง 2 รอบ ถ้าเจอป้ายใด จะทวีคูณตามป้ายนั้น มีรางวัลแจ็คพอตสูงสุดถึง 900,000 บาท (ได้แจ๊คพอตจากรอบสะสมเงินรางวัลทั้งสองรอบแล้วคูณ 3) และต่ำสุดเพียง 15,000 บาท (เปิดได้เพียงแผ่นป้ายเดียวในรอบสะสมเงินรางวัลทั้งสองรอบแล้วคูณ 1)
ปัจจุบัน (ตั้งแต่ 15 ตุลาคม พ.ศ. 2552) รอบสะสมเงินรางวัลจะถูกเรียกว่ารอบยกกำลัง 3 โดยมีกติกาคือ มีแผ่นป้ายทั้งหมด 9 แผ่นป้าย ซึ่งจะมีเงินรางวัล 10,000 บาท 20,000 บาท และ 30,000 บาท อย่างละ 3 แผ่นป้าย ดารารับเชิญทั้ง 3 คนจะมีสิทธิ์ในการสะสมเงินรางวัลโดยการเปิดแผ่นป้ายทั้งหมด 3 แผ่นป้าย เปิดได้เท่าไหร่ก็รับเงินรางวัลตามที่สะสมได้ แต่ในกรณีที่เปิดแผ่นป้ายออกมาเหมือนกันทั้ง 3 แผ่นป้าย (คือเปิดได้ 10,000 บาททั้ง 3 แผ่นป้าย เปิดได้ 20,000 บาททั้ง 3 แผ่นป้าย หรือเปิดได้ 30,000 บาททั้ง 3 แผ่นป้าย) เงินรางวัลจะกลายเป็น 100,000 บาททันที รางวัลแจ็คพอตสูงสุด 100,000 บาท และต่ำสุดเพียง 40,000 บาท
พายุมาลิกซี
มาลิกซี (Maliksi; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 10 ของมหาสมุทรแปซิฟิกตะวันตกฝั่งเหนือ ส่งโดยประเทศฟิลิปปินส์ ชื่อพายุในลำดับนี้แต่แรกเริ่มเคยใช้ชื่อ บีลิส (Bilis; ) มาก่อน แต่ถูกถอนออกไปในฤดูกาล 2549 พายุบีลิสนั้นอาจหมายถึง
ส่วนพายุมาลิกซีนั้นอาจหมายถึง
โบสถ์กาลหว่าร์
โบสถ์กาลหว่าร์ หรือ วัดแม่พระลูกประคำ (Holy Rosary Church) เป็นโบสถ์คริสต์นิกายโรมันคาทอลิก ทรงกอทิก ตั้งอยู่ที่ซอยวานิช 2 แขวงตลาดน้อย เขตสัมพันธวงศ์ กรุงเทพมหานคร โบสถ์แห่งนี้ไม่ใช่โบสถ์หลังแรก หากแต่เป็นโบสถ์หลังที่สาม ซึ่งสร้างขึ้นเพื่อทดแทนโบสถ์หลังเดิมที่ถูกทิ้งร้างภายหลังเพลิงไหม้ใหญ่ในปี พ.ศ. 2407 โบสถ์ในปัจจุบันได้สร้างขึ้นโดยคุณพ่อแดซาลส์ ชาวฝรั่งเศส ในปี พ.ศ. 2434 ปัจจุบันโบสถ์มีอายุรวมแล้ว ปี ถือเป็นโบสถ์ที่เก่าแก่ที่สุดแห่งหนึ่งในสมัยกรุงรัตนโกสินทร์
โบสถ์ได้รับการบูรณะใหญ่ในปี พ.ศ. 2500 ในสมัยที่คุณพ่ออาแมสตอย เป็นอธิการโบสถ์ และถือเป็นการฉลองครบ 60 ปีของโบสถ์กาลหว่าร์อีกด้วย การบูรณะครั้งล่าสุดคือในช่วงปี พ.ศ. 2526 - 2532 โดยมีบาทหลวงประวิทย์ พงษ์วิรัชไชย เป็นอธิการโบสถ์ในขณะนั้น ปัจจุบัน โบสถ์กาลหว่าร์ได้ขึ้นทะเบียนอนุรักษ์เป็นโบราณสถานโดยกรมศิลปากรเป็นที่เรียบร้อยแล้ว
โบสถ์แห่งนี้มีจุดเด่นที่สำคัญคือ รูปปั้น 2 รูปซึ่งเป็นสมบัติเก่าแก่ตั้งแต่การเสียกรุงศรีอยุธยาครั้งที่สอง ได้แก่ "รูปแม่พระลูกประคำ" และ "รูปพระศพของพระเยซูเจ้า" โดยทั้งหมดนี้ยังคงเก็บรักษาและใช้ในพิธีกรรมทางศาสนาจนถึงปัจจุบันนี้
อธิการโบสถ์องค์ปัจจุบันคือ บาทหลวงไพทูรย์ หอมจินดา
โบสถ์หลังแรก (1787-1837)
ชาวโปรตุเกสที่อยู่ ณ ค่ายแม่พระลูกประคำ ได้ทำการสร้างโบสถ์หลังแรกเสร็จในปี ค.ศ. 1787 ลักษณะเป็นแบบบ้านไม้หลังใหญ่ ยกพื้นสูงเพราะน้ำท่วมอยู่เสมอ ภายในเป็นห้องประชุมใหญ่ มีห้องชาคริสเตีย แและด้านข้างมีบ้านพักบาทหลวงขนาดน้อยหลังหนึ่ง และในโบสถ์หลังนี้เอง ชาวโปรตุเกสได้นำรูปแม่พระลูกประคำที่นำมาด้วยจากกรุงศรีอยุธยา ประดิษฐานไว้ด้านหลังพระแท่น ส่วนรูปพระศพของพระเยซูเจ้านั้น ถูกเก็บไว้ในตู้ ปิดกุญแจ วางไว้ในห้องชาคริสเตีย (ห้องหลังโบสถ์) และจากพระรูปนี้เอง จึงเป็นที่มาของชื่อ "วัดกาลหว่าร์"
ขณะนั้นมีคริสตังชาวโปรตุเกส 137 คน แต่ไม่มีบาทหลวงมาอยู่ประจำ มีเพียงบาทหลวงชาวฝรั่งเศสมาถวายมิสซาบ้างเป็นบางครั้ง เมื่อไม่มีบาทหลวงโปรตุเกสมาประจำอยู่ พวกเขาค่อย ๆ ยอมรับมุขนายกชาวฝรั่งเศสซึ่งได้รับการแต่งตั้งอย่างถูกต้องจากสมเด็จพระสันตะปาปา ดังนั้นพระคุณเจ้าฟลอรังส์ จึงเข้าปกครองโบสถ์กาลหว่าร์ตั้งแต่ปี ค.ศ. 1822 เป็นต้นมา
ต่อมาชาวโปรตุเกสจากค่ายแม่พระลูกประคำได้อพยพโยกย้ายไปทำมาหากินตามที่ต่าง ๆ ทำให้ลดจำนวนลงเรื่อยๆ จนแทบไม่หลงเหลืออยู่อีกต่อไป มีบาทหลวงชาวไทยมาทำมิสซาบ้างเป็นบางโอกาส
ในปี ค.ศ. 1820 พระบาทสมเด็จพระพุทธเลิศหล้านภาลัยได้พระราชทานที่ดินแปลงหนึ่งตั้งอยู่ใต้โบสถ์กาลหว่าร์ลงไปเล็กน้อย เพื่อตั้งกงสุลโปรตุเกส และในภายหลังได้กลายเป็น สถานเอกอัครราชทูตโปรตุเกส ในปัจจุบัน
โบสถ์หลังที่สอง (1838-1890)
คุณพ่อ อัลบรังค์ มาถึงกรุงเทพฯ ในปี ค.ศ. 1815 ประจำอยู่ที่โบสถ์อัสสัมชัญ ท่านได้ติดต่อกับชาวจีนกลุ่มหนึ่ง และท่านได้ไปโปรดศีลล้างบาปให้ชาวจีนกลุ่มนั้นที่โบสถ์อัสสัมชัญ ต่อมาในปี ค.ศ. 1837 ท่านได้ย้ายไปอยู่ที่บ้านพักบาทหลวง ที่โบสถ์กาลหว่าร์ เพื่อความสะดวกในการดูแลคริสตังชาวจีน ที่ทำมาค้าขายอยู่ในบริเวณนี้ และ ณ ที่นี้เอง ท่านได้สร้างศาลาใหญ่ ทำด้วยไม้ไผ่มุงแฝก เพื่อเป็นที่สอนคำสอน แก่คริสตังใหม่ด้วย
ฯพณฯ กูรเวอซี่ ได้สั่งให้รื้อโบสถ์หลังแรก เพราะไม่สามารถซ่อมแซมได้แล้วและให้สร้างโบสถ์หลังที่ 2 เป็นเครื่องอิฐครึ่งไม้กำแพงอิฐสูงเท่าตัวคน ปิดชั้นบนด้วยเสาไม้เรียงกัน และได้ทำหอระฆังด้วยอิฐ ตั้งอยู่ใกล้ๆ แยกจากตัวโบสถ์ พระคุณเจ้าปาลกัว ซึ่งเป็นมุขนายกผู้ช่วยมาตั้งแต่ปี ค.ศ. 1833 ได้ทำพิธีเสกในวันที่ 1 ตุลาคม ค.ศ. 1839 ซึ่งเป็นวันฉลองแม่พระลูกประคำ และตั้งชื่ออย่างเป็นทางการว่า "วัดแม่พระลูกประคำ" ทำให้ชาวโปรตุเกสพอใจเป็นอย่างมาก เพราะรูปแม่พระลูกประคำของพวกเขาได้รับเกียรติให้เป็นอุปถัมภ์โบสถ์สืบมาจนทุกวันนี้ ส่วนรูปพระศพของพระเยซูเจ้านั้นก็ได้รับการเก็บรักษาไว้อย่างดี โดยจะนำมาแห่รอบโบสถ์ปีละ 1 ครั้ง ในวันศุกร์ศักดิ์สิทธิ์ เพื่อให้บรรดาสัตบุรุษได้กราบไหว้นมัสการ และพิธีนี้ก็ยังคงกระทำติดต่อกันมาตลอดทุกปี จวบจนถึงปัจจุบัน
คุณพ่อดีอปองค์ รับหน้าที่แทนคุณพ่อ อัลบรังค์ ท่านออกไปประกาศศาสนาตามเมืองเล็กเมืองน้อยอยู่ประจำ และท่านปกครองดูแลทำงานเทศน์สอน อยู่ประมาณ 18 ปีก็ได้รับอภิเษกเป็นมุขนายกปกครองมิสซังในประเทศไทย
คุณพ่อดาเนียล ชาวฝรั่งเศส เข้ามาปกครองสืบต่อจากคุณพ่อดีอปองค์ ในปี ค.ศ. 1864 และในปีนี้เองเกิดเพลิงไหม้บ้านพักบาทหลวง ซึ่งได้ทำให้เกิดความเสียหายอย่างมากต่อเอกสารต่างๆ ของโบสถ์ ภายหลังเหตุการณ์ได้ 10 ปีคุณพ่อดาเนียลก็กลับฝรั่งเศส
คุณพ่อซาลาแด็ง ได้รับหน้าที่ต่อจากคุณพ่อดาเนียล ในปี ค.ศ. 1874 นับเป็นคุณพ่ออธิการโบสถ์องค์ที่ 4 ประจำอยู่ 4 ปี แล้วย้ายไปเป็นอธิการโบสถ์บางช้าง (อาสนวิหารแม่พระบังเกิด บางนกแขวก จังหวัดสมุทรสงคราม) จากนั้นก็มีคุณพ่อราบาร์แดล และคุณพ่อโฟก มารับช่วงตำแหน่งติดต่อกันองค์ละ 2 เดือน ตามลำดับ
ในโบสถ์หลังที่ 2 นี่เอง เจ้าหน้าที่สถานทูตโปรตุเกสจะมีที่นั่งสงวนไว้สำหรับพวกเขา เพราะเขาถือความสัมพันธ์ที่พวกเขามีอยู่อย่างแน่นแฟ้นกับชุมชนนี้ และธรรมเนียมนี้ก็ยังคงมีต่อมาแม้ในโบสถ์หลังที่ 3 คือหลังปัจจุบันก็ตาม และเป็นเช่นนี้จนกระทั่ง ภาษาไทย และภาษาจีน เข้ามาแทนที่ภาษาละติน จึงเลิกธรรมเนียมนี้ไป
โบสถ์หลังที่ 3 (1897 -)
ในปี ค.ศ. 1879 คุณพ่อเดสซาลส์ มาปกครองโบสถ์กาลหว่าร์ ได้พยายามบูรณะซ่อมแซมโบสถ์หลังที่ 2 แต่ก็สุดที่จะกระทำได้ เพราะชำรุดทรุดโทรมมาก จึงได้ทำการรื้อเมื่อปี ค.ศ. 1890 และย้ายไปทำมิสซาที่ตึกบริเวณโบสถ์แทน ระหว่างนั้นเองคุณพ่อได้พยายามวิ่งเต้นเพื่อหาเงินจัดสร้างใหม่ขึ้นแทน โดยได้รับการสนับสนุนเป็นอย่างดีจากกลุ่มพ่อค้าคริสตังจีนที่ได้ก้าวขึ้นมาเป็นผู้นำในธุรกิจการค้าระหว่างประเทศที่กำลังรุ่งเรือง คือ กลุ่มพ่อค้าบริษัทเคียมฮั่วเฮงและบ้วนฮั่วเส็ง ความพยายามของท่านก็สัมฤทธิ์ผลเมื่อวันที่ 4 ตุลาคม ค.ศ. 1891 ตรงกับวันฉลองแม่พระลูกประคำ มีพระคุณเจ้าฌอง หลุยส์ เวย์ ได้กระทำพิธีเสกศิลาฤกษ์
การก่อสร้างโบสถ์หลังใหม่ ซึ่งวางโครงสร้างอย่างถาวร มีความโออ่า ด้วยสถาปัตยกรรมฟื้นฟูกอทิก เป็นรูปกางเขนโรมันหันหน้าลงสู่แม่น้ำเจ้าพระยา บริเวณพระแท่นหรือสถานที่ศักดิ์สิทธิ์นั้นอยู่ด้านในสุดของโบสถ์ เป็นที่ตั้งของพระแท่นหินอ่อน เหนือพระแท่นมีพระรูปจำลองขนาดใหญ่ของแม่พระและพระกุมาร และกำลังมอบสายประคำให้นักบุญดอมินิก และนักบุญกาเตรีนาแห่งซีเอนา ถัดมาทางมุขด้านหน้าบริเวณพระแท่นนั้นมีพระแท่นเล็กตั้งไว้ตรงกันในมุข 2 ด้าน โดยบริเวณเหนือพระแท่นเล็กด้านใต้ เป็นพระรูปพระหฤทัยของพระเยซู และด้านเหนือเป็นรูปนักบุญโยเซฟ
นอกจากนั้นตามผนังยังมีรูปปั้นนักบุญต่างๆ และรูป 14 ภาค แขวนไว้โดยรอบด้านหน้าโบสถ์ใกล้ประตูมีรูปทูตสวรรค์ ถือเปลือกหอย บรรจุน้ำเสก สำหรับผู้เข้า-ออกโบสถ์ ใช้ทำ สำคัญมหากางเขน ตั้งอยู่ทั้ง 2 ข้าง บริเวณเหนือหน้าต่างทุกบานจะมีกระจกสีช่องแสงสวยงาม เป็นเรื่องราวเกี่ยวกับพระคัมภีร์เก่าและใหม่ ควบคู่กันไป มองจากภายนอกจะเห็นยอดสูง ซึ่งเป็นหอระฆัง บนยอดปักรูปกางเขนไว้ให้แลดูสง่างาม
โบสถ์หลังนี้ก่อสร้างด้วยการก่ออิฐถือปูนซึ่งเป็นลักษณะวิธีการก่อสร้างในสมัยนั้น มิใช่การทำเป็นคอนกรีตเสริมเหล็กเช่นปัจจุบันนัยว่า ใช้เวลาก่อสร้างทั้งสิ้น 7 ปี เงินในการก่อสร้าง 7 หมื่น 7 พันบาท ได้ทำการเสกเมื่อเดือนตุลาคม ค.ศ. 1897 ซึ่งในขณะนั้นมีสัตบุรุษ ชาย หญิงทั้งสิ้น ประมาณ 600 คน
ฮิคารุเซียนโกะ (เกม)
โดยเป็นคาแรคเตอร์เกม ที่อิงมาจากซีรีส์ฮิคารุเซียนโกะ ซึ่งเป็นการ์ตูนที่เกี่ยวกับหมากล้อม และได้มีเกมภาคต่อคือฮิคารุเซียนโกะ 2 ที่ได้รับการเปิดตัว ณ วันที่ 18 กรกฎาคม ค.ศ. 2002 และฮิคารุเซียนโกะ 3 ที่ได้รับการเปิดตัว ณ วันที่ 20 มีนาคม ค.ศ. 2003
ฮิคารุเซียนโกะ ภาคแรก
เรื่องราวของเกมภาคนี้จะมีความสอดคล้องกับการ์ตูนต้นฉบับ ผู้เล่นจะเป็นฮิคารุ ผู้เป็นนักเรียนของโรงเรียนมัธยมต้นฮาเซะ เขาได้เข้าร่วมชมรมหมากล้อมและได้มีโอกาสแข่งขันกับโทยะ อากิระ
ฮิคารุเซียนโกะ 2
ฮิคารุได้กลายเป็นนักศึกษาวัยหนุ่มผู้มีความมุ่งมั่น ภาคนี้มีการปรับปรุงเอฟเฟกต์เสียงเพิ่มเติม รวมถึงมีรูปแบบของคอลเลกชันหมากล้อม
เหตุการณ์เรื่องราวต่าง ๆ ในภาคนี้จะมีความใกล้ชิดกับตัวละครแต่ละตัว ตลอดจนมีโหมดเอาตัวรอดและโหมดการแข่งขัน
ฮิคารุเซียนโกะ 3
เป็นซอฟต์แวร์เกมที่จัดทำขึ้นสำหรับระบบเกมคิวบ์ และได้มีการทำเป็นตลับเกมบอยแอดวานซ์สำหรับดาวน์โหลดโดยเฉพาะ ที่สามารถดาวน์โหลดและเล่นได้จากการเชื่อมโยงโดยจอยแครี
โหมดเนื้อเรื่องจะเป็นการรวมจากภาคแรก และภาค 2 นอกจากนี้ ในภาค 3 ยังสามารถเล่นแบบจับคู่ ซึ่งเป็นการเล่นแบบ 2 ต่อ 2 ได้ถึง 4 คน
การตอบรับ
ตามข้อมูลที่ปรากฏบนเว็บไซต์นินเท็นโดเวิลด์รีพอร์ต ณ วันที่ 30 มีนาคม ค.ศ. 2002 ได้มีการเผยว่า ฮิคารุเซียนโกะ สำหรับระบบเกมบอยแอดวานซ์ สามารถทำยอดจำหน่ายติดอันดับของตารางเดอะแฟมิซือท็อป 30 โดยเกมนี้สามารถทำยอดจำหน่ายรวมในช่วงนั้นได้ถึง 119,341 ชุด